CELEX: 62008FN0033
Language: sk
Date: 2008-03-04 00:00:00
Title: Vec F-33/08: Žaloba podaná 4. marca 2008 – V/Komisia

21.6.2008   
            
            
               SK
            
            
               Úradný vestník Európskej únie
            
            
               C 158/26
            
         Žaloba podaná 4. marca 2008 – V/Komisia
   (Vec F-33/08)
   (2008/C 158/47)
   Jazyk konania: francúzština
   Účastníci konania
   
      Žalobca: V (v zastúpení: C. Ronzi, advokát)
   
      Žalovaná: Komisia Európskych spoločenstiev
   Predmet a opis sporu
   Zrušenie rozhodnutia Komisie z 15. mája 2007, ktorým bol žalobca informovaný, že nespĺňa podmienky fyzickej spôsobilosti vyžadované na plnenie úloh v Európskej komisii, odstránenie určitých odborných posudkov z jeho osobného spisu a návrh na náhradu spôsobenej majetkovej škody a nemajetkovej ujmy
   Návrhy žalobcu
   
               —
            
            
               zrušiť rozhodnutie z 15. mája 2007, ktorým bol žalobca informovaný, že nespĺňa podmienky fyzickej spôsobilosti vyžadované na plnenie úloh v Európskej komisii,
            
         
               —
            
            
               pokiaľ to bude potrebné, zrušiť rozhodnutie z 12. júla 2007, ktorým bola zamietnutá sťažnosť žalobcu z 1. júna 2007,
            
         
               —
            
            
               nariadiť, aby boli z osobného spisu žalobcu odstránené odborné posudky vyhotovené 15. septembra 2006, 21. septembra 2006 a 28. marca 2007 a v nadväznosti na to vyhlásiť, že je potrebné vychádzať z pôvodného lekárskeho posudku z 26. júna 2006, v ktorom bol žalobca uznaný za práceschopného,
            
         
               —
            
            
               zaviazať žalovanú na náhradu majetkovej škody a nemajetkovej ujmy spôsobenej žalovanému, ktorá bola predbežne ex aequo et bono vyčíslená na 170 900 eur (spolu s úrokmi z omeškania, ktorých výšku treba vypočítať podľa sadzby stanovenej Európskou centrálnou bankou pre hlavné refinančné operácie, zvýšenej o dva percentuálne body, a to od 1. augusta 2006),
            
         
               —
            
            
               v rámci predbežného opatrenia predĺžiť vo vzťahu k žalobcovi platnosť zoznamu úspešných uchádzačov, na ktorom figuruje jeho meno, ak by bol rozsudok Súdu pre verejnú službu vyhlásený až po februári 2009 (v čase skončenia platnosti zoznamu úspešných uchádzačov),
            
         
               —
            
            
               zaviazať Komisiu Európskych spoločenstiev na náhradu trov konania.